Folketing
2002-04-04

Det er så et nyt emne, jeg bringer ind i billedet, og det er egentlig en indvending mod hr. Ole Vagn Christensens argumenter, men jeg stiller så bare spørgsmålet til hr. Lars Barfoed, så han kan få lejlighed til at drage det ind. Det er til hr. Ole Vagn Christensens udsagn om, at den branchespecifikke a-kasse har nærest tilhørsforhold til den faglige branche og til arbejdsgiverne i den branche. Det er også historisk betinget, at det er på den måde. Der er jo spredning på brancherne osv. Det er sådan i det eksisterende system - det er det, jeg vil have hr. Lars Barfoed til at bekræfte - at hvis man tilfældigvis står som medlem i den forkerte a-kasse, altså har fået et forkert job i forhold til den a-kasse, man står i, kan man miste sin ret til dagpenge. Det synes jeg da virkelig er et argument for at få lavet om på systemet.